CELEX: 
Language: el
Date: 2022-02-04 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τον καθορισμό ενιαίας ελάχιστης συχνότητας για ορισμένους επίσημους ελέγχους με σκοπό την εξακρίβωση της συμμόρφωσης με τις απαιτήσεις υγείας των ζώων της Ένωσης σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την κατάργηση των κανονισμών (ΕΚ) αριθ. 1082/2003 και (ΕΚ) αριθ. 1505/2006

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 4.2.2022
            
            
               για τον καθορισμό ενιαίας ελάχιστης συχνότητας για ορισμένους επίσημους ελέγχους με σκοπό την εξακρίβωση της συμμόρφωσης με τις απαιτήσεις υγείας των ζώων της Ένωσης σύμφωνα με τον κανονισμό (ΕΕ) 2017/625 του Ευρωπαϊκού Κοινοβουλίου και του Συμβουλίου και για την κατάργηση των κανονισμών (ΕΚ) αριθ. 1082/2003 και (ΕΚ) αριθ. 1505/2006
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (EE) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (EE) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους)
                  1
               , και ιδίως το άρθρο 20 παράγραφος 3 πρώτο εδάφιο στοιχείο α),
            
            
               Εκτιμώντας τα ακόλουθα:
            
            
               (1)Ο κανονισμός (ΕΕ) 2017/625 θεσπίζει γενικούς κανόνες για τους επίσημους ελέγχους που διενεργούνται από την αρμόδια αρχή για την εξακρίβωση της συμμόρφωσης με τους κανόνες σε διάφορους τομείς, συμπεριλαμβανομένης της υγείας των ζώων, με βάση τον κίνδυνο και με κατάλληλη συχνότητα. Ο εν λόγω κανονισμός θεσπίζει επίσης μεθόδους και τεχνικές για τους επίσημους ελέγχους, οι οποίοι περιλαμβάνουν, μεταξύ άλλων, επιθεωρήσεις στους χώρους των εγκαταστάσεων, σε ζώα και αγαθά υπό τον έλεγχο των υπευθύνων επιχειρήσεων.
            
            
               (2)Ο κανονισμός (ΕΕ) 2017/625 προβλέπει ενιαίες πρακτικές ρυθμίσεις για τη διενέργεια των επίσημων ελέγχων όσον αφορά την ενιαία ελάχιστη συχνότητα των επίσημων ελέγχων, όπου απαιτείται, με σκοπό την αντιμετώπιση συγκεκριμένων παραγόντων κινδύνου και κινδύνων για την υγεία των ζώων και την εξακρίβωση της συμμόρφωσης με τα μέτρα πρόληψης και ελέγχου νόσων.
            
            
               (3)Πριν από την έναρξη εφαρμογής του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου
                  2
               , ορισμένες νομικές πράξεις για την υγεία των ζώων είχαν θεσπίσει κανόνες για την ελάχιστη συχνότητα των επίσημων ελέγχων, ιδίως των επιθεωρήσεων. Ο κανονισμός (EΕ) 2016/429 καταργεί τις εν λόγω νομικές πράξεις με ισχύ από την 21η Απριλίου 2021.
            
            
               (4)Ο κατ’ εξουσιοδότηση κανονισμός (ΕΕ) 2019/2035 της Επιτροπής
                  3
                καθορίζει απαιτήσεις για την έγκριση, μεταξύ άλλων, των εκκολαπτηρίων και των εγκαταστάσεων εκτροφής πουλερικών, των εγκαταστάσεων για εργασίες συγκέντρωσης οπληφόρων και πουλερικών, των κέντρων συγκέντρωσης σκύλων, γατών και νυφιτσών, των καταφυγίων ζώων για σκύλους, γάτες και νυφίτσες, των σημείων ελέγχου, των περιβαλλοντικά απομονωμένων εγκαταστάσεων παραγωγής αγριομελισσών, των εγκαταστάσεων καραντίνας και των εγκαταστάσεων υπό περιορισμό χερσαίων ζώων.
            
            
               (5)Στον κατ’ εξουσιοδότηση κανονισμό (ΕΕ) 2020/686 της Επιτροπής
                  4
                καθορίζονται οι απαιτήσεις για την έγκριση εγκαταστάσεων ζωικού αναπαραγωγικού υλικού για ζώα που ανήκουν στα βοοειδή, τα χοιροειδή, τα προβατοειδή, τα αιγοειδή και τα ιπποειδή, από τις οποίες ζωικό αναπαραγωγικό υλικό των εν λόγω ζώων μπορεί να μετακινηθεί σε άλλο κράτος μέλος.
            
            
               (6)Ο κατ’ εξουσιοδότηση κανονισμός (ΕΕ) 2020/691 της Επιτροπής
                  5
                καθορίζει απαιτήσεις για την έγκριση ορισμένων εγκαταστάσεων υδατοκαλλιέργειας και ομάδων εγκαταστάσεων υδατοκαλλιέργειας στις οποίες διατηρούνται υδρόβια ζώα που εγκυμονούν σημαντικό κίνδυνο για την υγεία των ζώων.
            
            
               (7)Είναι σημαντικό η αρμόδια αρχή να εξακριβώνει μέσω τακτικών επίσημων ελέγχων και, ιδίως, μέσω επιθεωρήσεων που αναφέρονται στο άρθρο 14 στοιχείο β) του κανονισμού (ΕΕ) 2017/625, ότι τα ζώα και το ζωικό αναπαραγωγικό υλικό εξακολουθούν να διατηρούνται και να παράγονται υπό τους ενιαίους όρους έγκρισης για εγκαταστάσεις που αποσκοπούν στον μετριασμό των κινδύνων και των παραγόντων κινδύνου που συνδέονται τόσο με νόσους που απαριθμούνται στον κανονισμό (ΕΕ) 2016/429 όσο και με αναδυόμενες νόσους. Για την αντιμετώπιση αυτών των ενιαίων κινδύνων και παραγόντων κινδύνου για την υγεία των ανθρώπων και των ζώων που ενέχουν οι εν λόγω νόσοι, θα πρέπει να καθοριστεί στον παρόντα κανονισμό ενιαία ελάχιστη συχνότητα για τις επιθεωρήσεις σε ορισμένες εγκεκριμένες εγκαταστάσεις.
            
            
               (8)Για τις εγκεκριμένες εγκαταστάσεις ζωικού αναπαραγωγικού υλικού, κάθε ενιαία ελάχιστη συχνότητα για τις επιθεωρήσεις θα πρέπει να λαμβάνει υπόψη τον μη εποχιακό χαρακτήρα της συλλογής σπέρματος βοοειδών και χοιροειδών.
            
            
               (9)Οποιαδήποτε ενιαία ελάχιστη συχνότητα για τις επιθεωρήσεις σε ορισμένες εγκεκριμένες εγκαταστάσεις υδατοκαλλιέργειας και εγκεκριμένες ομάδες εγκαταστάσεων υδατοκαλλιέργειας θα πρέπει να λαμβάνει υπόψη την κατάταξη κινδύνου της εν λόγω εγκατάστασης ή ομάδας εγκαταστάσεων σύμφωνα με τον κατ’ εξουσιοδότηση κανονισμό (ΕΕ) 2020/689 της Επιτροπής
                  6
               .
            
            
               (10)Όσον αφορά την αναγνώριση και την καταγραφή ορισμένων ζώων, ο κανονισμός (ΕΚ) αριθ. 1082/2003 της Επιτροπής
                  7
                και ο κανονισμός (ΕΚ) αριθ. 1505/2006 της Επιτροπής
                  8
                 καθορίζουν το ελάχιστο επίπεδο ελέγχων που πρέπει να διενεργούνται σε εγκαταστάσεις στις οποίες διατηρούνται βοοειδή και αιγοπρόβατα κάθε χρόνο, καθώς και τον αριθμό των ζώων που πρέπει να επιθεωρούνται σε καθεμία από τις εν λόγω εγκαταστάσεις.
            
            
               (11)Ο κατ’ εξουσιοδότηση κανονισμός (ΕΕ) 2019/2035 καθορίζει επίσης λεπτομερείς απαιτήσεις για την ταυτοποίηση και την καταγραφή των βοοειδών και των αιγοπροβάτων, ώστε να διασφαλίζεται η ιχνηλασιμότητά τους.
            
         
         
            
               (12)Τα βοοειδή ή τα αιγοπρόβατα που δεν ταυτοποιούνται ή δεν είναι καταγεγραμμένα σύμφωνα με τις απαιτήσεις που καθορίζονται στον κατ’ εξουσιοδότηση κανονισμό (ΕΕ) 2019/2035 μπορούν να διαδραματίσουν ρόλο στη διάδοση των νόσων που απαριθμούνται στον κανονισμό (ΕΕ) 2016/429 και στις αναδυόμενες νόσους. Για τον μετριασμό των εν λόγω ενιαίων παραγόντων κινδύνου και κινδύνων για την υγεία των ανθρώπων και των ζώων, την τακτική εξακρίβωση της συμμόρφωσης των υπευθύνων επιχειρήσεων με τις απαιτήσεις που καθορίζονται στον κατ’ εξουσιοδότηση κανονισμό (ΕΕ) 2019/2035 και τη διασφάλιση της ομοιόμορφης εφαρμογής του κανονισμού (ΕΕ) 2017/625, θα πρέπει να καθοριστεί ενιαία ελάχιστη συχνότητα για τις επιθεωρήσεις κατά τη διενέργεια των επίσημων ελέγχων για την ταυτοποίηση και την καταγραφή των βοοειδών και των αιγοπροβάτων.
            
            
               (13)Ο κατ’ εξουσιοδότηση κανονισμός (ΕΕ) 2019/2035 δεν κατάργησε ρητά τους κανονισμούς (ΕΚ) αριθ. 1082/2003 και (ΕΚ) αριθ. 1505/2006. Για λόγους ασφάλειας δικαίου, ο παρών κανονισμός θα πρέπει να καταργήσει τους εν λόγω κανονισμούς.
            
            
               (14)Οι κανόνες που καθορίζονται στον παρόντα κανονισμό θα πρέπει να εφαρμόζονται στο Ηνωμένο Βασίλειο σε σχέση με τη Βόρεια Ιρλανδία, σύμφωνα με το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, σε συνδυασμό με το παράρτημα 2 του εν λόγω πρωτοκόλλου.
            
            
               (15)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Αντικείμενο και πεδίο εφαρμογής
            
            
               Ο παρών κανονισμός καθορίζει ενιαία ελάχιστη συχνότητα για τους επίσημους ελέγχους και, ιδίως, για τις επιθεωρήσεις ζώων και ζωικού αναπαραγωγικού υλικού, καθώς και τους όρους υπό τους οποίους διατηρούνται ή παράγονται στις ακόλουθες εγκαταστάσεις: 
            
            
               α)εγκεκριμένες εγκαταστάσεις για δεσποζόμενα χερσαία ζώα και αυγά για επώαση που αναφέρονται στο άρθρο 1 παράγραφος 1 στοιχείο α) του κατ’ εξουσιοδότηση κανονισμού (ΕΕ) 2019/2035·
            
            
               β)εγκεκριμένες εγκαταστάσεις ζωικού αναπαραγωγικού υλικού που αναφέρονται στο άρθρο 3 του κατ’ εξουσιοδότηση κανονισμού (ΕΕ) 2020/686·
            
            
               γ)ορισμένες εγκαταστάσεις υδατοκαλλιέργειας εγκεκριμένες σύμφωνα με το άρθρο 176 παράγραφος 1 του κανονισμού (ΕΕ) 2016/429 και ομάδες εγκαταστάσεων υδατοκαλλιέργειας εγκεκριμένες σύμφωνα με το άρθρο 177 του εν λόγω κανονισμού·
            
            
               δ)καταχωρισμένες εγκαταστάσεις για δεσποζόμενα χερσαία ζώα που αναφέρονται στο άρθρο 1 παράγραφος 1 στοιχείο α) του κατ’ εξουσιοδότηση κανονισμού (ΕΕ) 2019/2035 που διατηρούν βοοειδή, προβατοειδή ή αιγοειδή.
            
            
               Άρθρο 2
            
            
               Ορισμοί
            
            
               Για τους σκοπούς του παρόντος κανονισμού, ισχύουν οι ακόλουθοι ορισμοί που προβλέπονται στον κανονισμό (ΕΕ) 2016/429, στον κατ’ εξουσιοδότηση κανονισμό (ΕΕ) 2019/2035, στον κατ’ εξουσιοδότηση κανονισμό (ΕΕ) 2020/686, στον κατ’ εξουσιοδότηση κανονισμό (ΕΕ) 2020/688
                  9
                και στον κατ’ εξουσιοδότηση κανονισμό (ΕΕ) 2020/990:
            
            
               α)«εγκατάσταση»: όπως ορίζεται στο άρθρο 4 σημείο 27 του κανονισμού (ΕΕ) 2016/429·
            
            
               β)«εκκολαπτήριο»: όπως ορίζεται στο άρθρο 4 σημείο 47 του κανονισμού (ΕΕ) 2016/429·
            
            
               γ)«εργασία συγκέντρωσης»: όπως ορίζεται στο άρθρο 4 σημείο 49 του κανονισμού (ΕΕ) 2016/429·
            
            
               δ)«κέντρο συγκέντρωσης σκύλων, γατών και νυφιτσών»: όπως ορίζεται στο άρθρο 2 σημείο 7 του κατ’ εξουσιοδότηση κανονισμού (ΕΕ) 2019/2035·
            
            
               ε)«καταφύγιο ζώων»: όπως ορίζεται στο άρθρο 2 σημείο 8 του κατ’ εξουσιοδότηση κανονισμού (ΕΕ) 2019/2035·
            
         
         
            
               στ)«σημείο ελέγχου»: όπως ορίζεται στο άρθρο 2 σημείο 9 του κατ’ εξουσιοδότηση κανονισμού (ΕΕ) 2019/2035·
            
            
               ζ)«περιβαλλοντικά απομονωμένη εγκατάστασης παραγωγής»: όπως ορίζεται στο άρθρο 2 σημείο 10 του κατ’ εξουσιοδότηση κανονισμού (ΕΕ) 2019/2035·
            
            
               η)«εγκεκριμένη εγκατάσταση καραντίνας»: όπως ορίζεται στο άρθρο 3 σημείο 9 του κατ’ εξουσιοδότηση κανονισμού (ΕΕ) 2020/688·
            
            
               θ)«εγκατάσταση υπό περιορισμό»: όπως ορίζεται στο άρθρο 4 σημείο 48 του κανονισμού (ΕΕ) 2016/429·
            
            
               ι)«εγκεκριμένη εγκατάσταση ζωικού αναπαραγωγικού υλικού»: όπως ορίζεται στο άρθρο 2 σημείο 2 του κατ’ εξουσιοδότηση κανονισμού (ΕΕ) 2020/686·
            
            
               ια)«εγκεκριμένη εγκατάσταση υδατοκαλλιέργειας»: όπως ορίζεται στο άρθρο 2 σημείο 10 του κατ’ εξουσιοδότηση κανονισμού (ΕΕ) 2020/990
                  10
               ,
            
            
               ιβ)«εγκεκριμένη ομάδα εγκαταστάσεων υδατοκαλλιέργειας»: όπως ορίζεται στο άρθρο 2 σημείο 11 του κατ’ εξουσιοδότηση κανονισμού (ΕΕ) 2020/990.
            
            
               Άρθρο 3
            
            
               Ενιαία ελάχιστη συχνότητα επιθεωρήσεων σε ορισμένες εγκεκριμένες εγκαταστάσεις
            
            
               Οι αρμόδιες αρχές των κρατών μελών
                  11
                διενεργούν τουλάχιστον μία φορά κάθε ημερολογιακό έτος επίσημους ελέγχους και, ιδίως, επιθεωρήσεις όσον αφορά τα ζώα και τα αυγά για επώαση και τους όρους υπό τους οποίους τα εν λόγω ζώα και τα αυγά για επώαση διατηρούνται ή παράγονται στους ακόλουθους τύπους εγκαταστάσεων στο έδαφός τους, οι οποίες έχουν λάβει έγκριση από την αρμόδια αρχή: 
            
            
               α)εκκολαπτήρια και εγκαταστάσεις εκτροφής πουλερικών·
            
            
               β)εγκαταστάσεις για εργασίες συγκέντρωσης οπληφόρων και πουλερικών·
            
            
               γ)κέντρα συγκέντρωσης σκύλων, γατών και νυφιτσών·
            
            
               δ)καταφύγια ζώων για σκύλους, γάτες και νυφίτσες·
            
            
               ε)σημεία ελέγχου·
            
            
               στ)περιβαλλοντικά απομονωμένες εγκαταστάσεις παραγωγής αγριομελισσών·
            
            
               ζ)εγκεκριμένες εγκαταστάσεις καραντίνας·
            
            
               η)εγκαταστάσεις υπό περιορισμό.
            
            
               Άρθρο 4
            
            
               Ενιαία ελάχιστη συχνότητα επιθεωρήσεων σε ορισμένες εγκεκριμένες εγκαταστάσεις ζωικού αναπαραγωγικού υλικού
            
         
         
            
               Οι αρμόδιες αρχές των κρατών μελών διενεργούν επίσημους ελέγχους και, ιδίως, επιθεωρήσεις του ζωικού αναπαραγωγικού υλικού, εκτός από τα αυγά για επώαση, και των όρων υπό τους οποίους παράγεται το εν λόγω ζωικό αναπαραγωγικό υλικό κάθε ημερολογιακό έτος στους ακόλουθους τύπους εγκαταστάσεων στο έδαφός τους που έχουν λάβει έγκριση από την αρμόδια αρχή:
            
            
               α)τουλάχιστον δύο φορές ανά ημερολογιακό έτος, σε κέντρα συλλογής σπέρματος για βοοειδή και χοιροειδή·
            
            
               β)τουλάχιστον μία φορά κάθε ημερολογιακό έτος σε:
            
            
               i)κέντρα συλλογής σπέρματος για προβατοειδή, αιγοειδή και ιπποειδή·
            
            
               ii)ομάδες συλλογής ή παραγωγής εμβρύων:
            
            
               iii)εγκαταστάσεις επεξεργασίας ζωικού αναπαραγωγικού υλικού·
            
            
               iv)κέντρα αποθήκευσης ζωικού αναπαραγωγικού υλικού.
            
            
               Άρθρο 5
            
            
               Ενιαία ελάχιστη συχνότητα επιθεωρήσεων σε ορισμένες εγκεκριμένες εγκαταστάσεις υδατοκαλλιέργειας και σε ορισμένες εγκεκριμένες ομάδες εγκαταστάσεων υδατοκαλλιέργειας
            
            
               Η αρμόδια αρχή κράτους μέλους διενεργεί επίσημους ελέγχους και, ιδίως, επιθεωρήσεις σε ζώα υδατοκαλλιέργειας και στους όρους υπό τους οποίους διατηρούνται τα εν λόγω ζώα σε ορισμένες εγκεκριμένες εγκαταστάσεις υδατοκαλλιέργειας και εγκεκριμένες ομάδες εγκαταστάσεων υδατοκαλλιέργειας στην επικράτειά του. Οι εν λόγω επίσημοι έλεγχοι λαμβάνουν υπόψη την κατάταξη κινδύνου της εγκεκριμένης εγκατάστασης υδατοκαλλιέργειας ή της εγκεκριμένης ομάδας εγκαταστάσεων υδατοκαλλιέργειας που καθορίζεται από την αρμόδια αρχή σύμφωνα με το παράρτημα VI μέρος 1 κεφάλαιο 1 σημείο 1.2 του κατ’ εξουσιοδότηση κανονισμού (ΕΕ) 2020/689 ή την κατάταξη κινδύνου των εγκαταστάσεων σε εξαρτώμενα διαμερίσματα που αναφέρονται στο άρθρο 73 παράγραφος 3 στοιχείο β) του εν λόγω κανονισμού, ως εξής:
            
            
               α)εγκαταστάσεις υψηλού κινδύνου επιθεωρούνται τουλάχιστον μία φορά κάθε ημερολογιακό έτος·
            
            
               β)εγκαταστάσεις μεσαίου κινδύνου επιθεωρούνται τουλάχιστον μία φορά κάθε δύο ημερολογιακά έτη·
            
            
               γ)εγκαταστάσεις χαμηλού κινδύνου επιθεωρούνται τουλάχιστον μία φορά κάθε τρία ημερολογιακά έτη·
            
            
               Άρθρο 6
            
            
               Ενιαία ελάχιστη συχνότητα επιθεωρήσεων σε εγκαταστάσεις στις οποίες διατηρούνται βοοειδή και αιγοπρόβατα
            
            
               Η αρμόδια αρχή κράτους μέλους διενεργεί επίσημους ελέγχους και, ιδίως, επιθεωρήσεις για την αναγνώριση και καταγραφή των βοοειδών και των αιγοπροβάτων κάθε ημερολογιακό έτος στο 3 % τουλάχιστον των εγκαταστάσεων στο έδαφός του στις οποίες διατηρούνται τα εν λόγω ζώα.
            
            
               Άρθρο 7
            
            
               Κατάργηση
            
            
               1.Οι κανονισμοί (ΕΚ) αριθ. 1082/2003 και (ΕΚ) αριθ. 1505/2006 καταργούνται.
            
            
               2.Οι παραπομπές στους καταργούμενους κανονισμούς νοούνται ως παραπομπές στον παρόντα κανονισμό και διαβάζονται σύμφωνα με τον πίνακα αντιστοιχίας του παραρτήματος.
            
         
         
            
               Άρθρο 8
            
            
               Έναρξη ισχύος
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 4.2.2022
            
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 95 της 7.4.2017, σ. 1.
               
               
                  
                     (2)
                  
                        Κανονισμός (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») ( ΕΕ L 084 της 31.3.2016, σ. 1).
               
               
                  
                     (3)
                  
                        Κατ’ εξουσιοδότηση κανονισμός (ΕΕ) 2019/2035 της Επιτροπής, της 28ης Ιουνίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με τους κανόνες που διέπουν τις εγκαταστάσεις στις οποίες διατηρούνται χερσαία ζώα και τα εκκολαπτήρια, καθώς και την ιχνηλασιμότητα ορισμένων δεσποζόμενων χερσαίων ζώων και αυγών για επώαση (ΕΕ L 314 της 5.12.2019, σ. 115).
               
               
                  
                     (4)
                  
                        Κατ’ εξουσιοδότηση κανονισμός (ΕΕ) 2020/686 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με την έγκριση των εγκαταστάσεων ζωικού αναπαραγωγικού υλικού και τις απαιτήσεις ιχνηλασιμότητας και υγείας των ζώων για τις μετακινήσεις ζωικού αναπαραγωγικού υλικού ορισμένων δεσποζόμενων χερσαίων ζώων στο εσωτερικό της Ένωσης (ΕΕ L 174 της 3.6.2020, σ. 1).
               
               
                  
                     (5)
                  
                        Κατ’ εξουσιοδότηση κανονισμός (ΕΕ) 2020/691 της Επιτροπής, της 30ής Ιανουαρίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για τις εγκαταστάσεις υδατοκαλλιέργειας και τους μεταφορείς υδρόβιων ζώων (ΕΕ L 174 της 3.6.2020, σ. 345).
               
               
                  
                     (6)
                  
                        Κατ’ εξουσιοδότηση κανονισμός (ΕΕ) 2020/689 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά τους κανόνες για την επιτήρηση, τα προγράμματα εκρίζωσης και το καθεστώς απαλλαγμένου από νόσο για ορισμένες καταγεγραμμένες και αναδυόμενες νόσους (ΕΕ L 174 της 3.6.2020, σ. 211).
               
               
                  
                     (7)
                  
                        Κανονισμός (ΕΚ) αριθ. 1082/2003 της Επιτροπής, της 23ης Ιουνίου 2003, για τη θέσπιση των λεπτομερειών εφαρμογής του κανονισμού (ΕΚ) αριθ. 1760/2000 του Ευρωπαϊκού Κοινοβουλίου και του Συμβουλίου όσον αφορά τους ελάχιστους διενεργητέους ελέγχους στο πλαίσιο του συστήματος αναγνώρισης και καταγραφής των βοοειδών (ΕΕ L 156 της 25.6.2003, σ. 9).
               
               
                  
                     (8)
                  
                        Κανονισμός (ΕΚ) αριθ. 1505/2006 της Επιτροπής, της 11ης Οκτωβρίου 2006, για την εφαρμογή του κανονισμού (ΕΚ) αριθ. 21/2004 του Συμβουλίου όσον αφορά τους ελάχιστους ελέγχους που πρέπει να διενεργούνται για την αναγνώριση και την καταγραφή των αιγοπροβάτων (EE L 280 της 12.10.2006, σ. 3).
               
               
                  
                     (9)
                  
                        Κατ’ εξουσιοδότηση κανονισμός (ΕΕ) 2020/688 της Επιτροπής, της 17ης Δεκεμβρίου 2019, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά απαιτήσεις υγείας των ζώων για τις μετακινήσεις χερσαίων ζώων και αυγών για επώαση εντός της Ένωσης (ΕΕ L 174 της 3.6.2020, σ. 140).
               
               
                  
                     (10)
                  
                        Κατ’ εξουσιοδότηση κανονισμός (ΕΕ) 2020/990 της Επιτροπής, της 28ης Απριλίου 2020, για τη συμπλήρωση του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου όσον αφορά απαιτήσεις υγείας των ζώων και πιστοποίησης για τις μετακινήσεις υδρόβιων ζώων και προϊόντων ζωικής προέλευσης από υδρόβια ζώα εντός της Ένωσης (ΕΕ L 221 της 10.7.2020, σ. 42).
               
               
                  
                     (11)
                  
                        Σύμφωνα με τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, και ιδίως το άρθρο 5 παράγραφος 4 του πρωτοκόλλου για τις Ιρλανδία / Βόρεια Ιρλανδία σε συνδυασμό με το παράρτημα 2 του εν λόγω πρωτοκόλλου, για τους σκοπούς του παρόντος κανονισμού, οι αναφορές στα κράτη μέλη περιλαμβάνουν το Ηνωμένο Βασίλειο όσον αφορά τη Βόρεια Ιρλανδία.
               
            
      
    ---documentbreak--- 
      
         
         
            
               EL
            
            
            
               ΠΑΡΑΡΤΗΜΑ
            
            
               Πίνακας αντιστοιχίας που αναφέρεται στο άρθρο 7 παράγραφος 2
            
            
               1.Κανονισμός (ΕΚ) αριθ. 1082/2003
            
            
                     
                        Κανονισμός (ΕΚ) αριθ. 1082/2003
                     
                  
                  
                     
                        Παρών κανονισμός
                     
                  
               
                     
                        Άρθρο 1
                     
                  
                  
                     
                        —
                     
                  
               
                     
                        Άρθρο 2 παράγραφος 1
                     
                  
                  
                     
                        Άρθρο 6
                     
                  
               
                     
                        Άρθρο 2 παράγραφος 2
                     
                  
                  
                     
                        —
                     
                  
               
                     
                        Άρθρο 2 παράγραφος 3
                     
                  
                  
                     
                        —
                     
                  
               
                     
                        Άρθρο 2 παράγραφος 4
                     
                  
                  
                     
                        —
                     
                  
               
                     
                        Άρθρο 2 παράγραφος 5
                     
                  
                  
                     
                        —
                     
                  
               
                     
                        Άρθρο 2 παράγραφος 6
                     
                  
                  
                     
                        —
                     
                  
               
                     
                        Άρθρο 3
                     
                  
                  
                     
                        —
                     
                  
               
                     
                        Άρθρο 4
                     
                  
                  
                     
                        —
                     
                  
               
                     
                        Άρθρο 5
                     
                  
                  
                     
                        —
                     
                  
               
                     
                        ΠΑΡΑΡΤΗΜΑ I
                     
                  
                  
                     
                        —
                     
                  
               
            
               2.Κανονισμός (ΕΚ) αριθ. 1505/2006
            
            
                     
                        Κανονισμός (ΕΚ) αριθ. 1505/2006
                     
                  
                  
                     
                        Παρών κανονισμός
                     
                  
               
                     
                        Άρθρο 1
                     
                  
                  
                     
                        —
                     
                  
               
                     
                        Άρθρο 2
                     
                  
                  
                     
                        —
                     
                  
               
                     
                        Άρθρο 3
                     
                  
                  
                     
                        —
                     
                  
               
                     
                        Άρθρο 4
                     
                  
                  
                     
                        —
                     
                  
               
                     
                        Άρθρο 5 παράγραφος 1 πρώτο εδάφιο
                     
                  
                  
                     
                        Άρθρο 6
                     
                  
               
                     
                        Άρθρο 5 παράγραφος 1 δεύτερο εδάφιο
                     
                  
                  
                     
                        —
                     
                  
               
                     
                        Άρθρο 5 παράγραφος 2 πρώτο εδάφιο
                     
                  
                  
                     
                        —
                     
                  
               
                     
                        Άρθρο 5 παράγραφος 2 δεύτερο εδάφιο
                     
                  
                  
                     
                        —
                     
                  
               
                     
                        Άρθρο 6
                     
                  
                  
                     
                        —
                     
                  
               
                     
                        Άρθρο 7
                     
                  
                  
                     
                        —
                     
                  
               
                     
                        Παράρτημα
                     
                  
                  
                     
                        —